kardosdrur/scandi-wiki huggingface dataset:
Kampen om tronen

Kampen om tronen (eng: A Game of Thrones) er den første bog i A Song of Ice and Fire, en serie af fantasyromaner af den amerikanske forfatter George R. R. Martin. Den blev udgivet første gang den 1. august 1996 på engelsk. Bogen blev oversat til dansk af forlaget Gyldendal d. 11 november 2011. Bogen vandt i 1997 en Locus Award og blev samme år nomineret til både en Nebula Award og en World Fantasy Award. Bogens handling udspiller sig fra forskellige karakteres synspunkter, og tager primært form i det fiktive kontinent Westeros (på dansk kaldet Vesterøerne). 

Romanen lagde bl.a. grundlaget for den første sæson af en tv-serie kaldet Game of Thrones, skabt af HBO, som havde premiere den 17. april 2011 i USA.

Kilder 

Litteratur i 1996
A Song of Ice and Fire
Garamba nationalpark

Garamba nationalpark i Ueleprovinsen i den nordøstlige del af  den Demokratiske Republik Congo blev etableret i 1938. Den er en af Afrikas ældste nationalparker, og blev indskrevet på UNESCOs verdensarvsliste i 1980. Parken der dækker et areal på 4.920 km², ligger mellem 710 og 1.061 moh., og består af savanne, græsland, moseområder og stedsegrønne galleriskove. Parken rummer bestande af fire store pattedyr: elefanter, giraffer, flodheste og frem for alt verdens sidste vildtlevende bestand af den nordlige underart af  hvidt næsehorn (Ceratotherium simum cottoni ), på kun omkring 30 individer. Der løber tre floder gennem parken: Dungu, Aka, og Garamba. Parken ligger ved grænsen til Sudan, og grænser til det sudanesiske Lantoto vildtreservat.

Historie
Parken blev etableret i 1938, efter at en tidligere Albert Nationalpark havde eksisteret siden 1925. Omkring  1960 startede et omfattende krybskytteri mod hvidt næsehorn, som reducerede bestanden fra ca 1.000 i 1960, til ca 500 i 1976 og 15 i 1984. Flere miljøbeskyttelsesorganisationer reagerede på dette, og parken blev opført på listen over truede verdensarvssteder. Området er sårbart for krybskytteri da det ligger afsides, og nær grænsen til tre lande. Myndighedernes indsats for at bevare næsehornet førte til at parken i 1992 kortvarigt blev fjernet fra farelisten.  

Efter at en by i nærheden blev indtaget af SPLA – Sudanese People's Liberation Army i 1991 begyndte sudanesiske flygtninge at bosætte sig i områder rundt omkring parken. I 1993 var der 50.000 flygtninge i området. SPLAs nærvær førte flere skydevåben ind i området, og førte til tung beskatning af faunaen i parken. Vildtopsynstjenesten var ikke i stand til at kontrollere dette, og 121 dyr blev dræbt mellem 1993 og 1995. Efter at 2 hvide næsehorn blev skudt i 1996 blev parken igen opført på listen over truede verdensarvsteder.

Eksterne henvisninger
 UNEP World Conservation Monitoring Centre: faktaark
 Kort

Demokratiske Republik Congos geografi
Nationalparker i Afrika
Verdensarvsområder i Afrika
St. Peter (by)

St. Peter er en landsby i kantonen Graubünden i Schweiz. Byen dannede førhen sin egen kommune, men den 1. januar 2008 blev denne lagt sammen med nabokommunen Pagig til kommunen St. Peter-Pagig. Før sammenlægningen havde St. Peter  indbyggere.

St. Peter har egen kirke og er endvidere station på jernbanelinjen Chur – Arosa.

Galleri

Referencer

Eksterne henvisninger 

Byer i Schweiz
Graubünden
Rolando

Rolando Jorge Pires da Fonseca (født 31. august 1985 i São Vicente), kendt som Rolando, er en Kap Verde-født professionel fodboldspiller fra Portugal der spiller som forsvarsspiller. Han spiller for Olympique Marseille.

Han fik debut for Portugals fodboldlandshold i februar 2009.

Klubkarriere 
Rolando begyndte i 1999 at spille fodbold i S.C. Campomaiorenses ungdomsafdeling. I 2003, kort tid før sin 18 års fødselsdag, rykkede han til Lissabon-klubben C.F. Belenenses. Den 28. august 2004 fik han debut for klubben i Primeira Liga, da han spillede hele kampen og scorede ét mål i 3-0 sejren på hjemmebane over C.S. Marítimo. I sæsonen 2007/08 spillede han 30 ligakampe for Belenenses, og var medvirkende til at klubben endte på 8. pladsen.

Den 15. april 2008 meddelte storklubben FC Porto at de havde indgået en 4-årig kontrakt med Rolando. I sin første sæson gik han direkte ind i startopstillingen, og var medvirkende til at klub-veteranen Pedro Emanuel måtte tage plads på bænken. Sammen med Bruno Alves udgjorde Rolando midterforsvaret i klubben, og vandt det portugisiske mesterskab samt pokalturneringen Taça de Portugal. Rolando spillede 28 ligakampe og scorede tre mål i 2009/10.

I den efterfølgende sæson missede Rolando kun én ligakamp for FC Porto, som genvandt det nationale mesterskab. I samme sæson vandt Porto og Rolando også UEFA Europa League, med en sejr på 1-0 i Dublin over landsmændene fra S.C. Braga.

Rolando startede sæsonen 2011/12 med at score begge FC Portos mål, i 2-1 sejren i Supertaça Cândido de Oliveira over Vitória Sport Clube. Rolando vandt i 2012 sit tredje portugisiske mesterskab.

Landshold 
Som 15-årig flyttede Rolando fra Kap Verde til Portugal, og han fik i 2006 portugisisk statsborgerskab.

Rolando debuterede 11. februar 2009 for Portugals fodboldlandshold i en venskabskamp mod Finland. Den daværende landstræner Carlos Queiroz udtog i sommeren 2010 Rolando til den 23-mands trup der skulle repræsenterer Portugal ved VM i fodbold 2010 i Sydafrika. Rolando fik ingen kampen i turneringen.

I midten af maj 2012 blev han af landstræner Paulo Bento udtaget til Europamesterskabet i fodbold, der skulle spilles i Ukraine og Polen. Rolando blev noteret for sin første kamp i turneringen, da han ét minut før tid blev indskiftet i gruppekampen mod .

Han var den 16. juni 2012 registreret for 15 landskampe og ingen mål for nationalmandskabet.

Titler 
 UEFA Europa League: 2010–11
 Primeira Liga: 2008–09, 2010–11, 2011–12
 Taça de Portugal: 2008–09, 2009–10, 2010–11
 Supertaça Cândido de Oliveira: 2009, 2010, 2011
 UEFA Super Cup: Finaledeltager 2011

Eksterne henvisninger 

 
 FC Porto spillertrup.

Referencer 

Fodboldspillere fra Kap Verde
Fodboldspillere fra Portugal
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fodboldspillere fra FC Porto
Fodboldspillere fra S.S.C. Napoli
Fodboldspillere fra FC Internazionale Milano
Shenzhou 9

Shenzhou 9 var en kinesisk bemandet rumflyvning. Rumfartøjet blev opsendt den 16. juni 2012 klokken 12:37:24 dansk tid med en Lange March 2F-raket fra rumhavnen Jiuquan i det Indre Mongoliet (Kina). Det var Kinas første flyvning med en kvinde, Liu Yang. Der var også to mænd om bord, Liu Wang og veteranen Jing Haipeng (Shenzhou 7). Formålet med missionen var at foretage en bemandet sammenkobling med rumstationen Tiangong 1, der blev opsendt året før. I den forrige mission Shenzhou 8 blev der foretaget en ubemandet sammenkobling mellem rumkapsel og rumstation.

Opsendelsen blev foretaget præcist 49 år efter, Valentina Teresjkova som den første kvinde blev sendt ud i rummet.

Den 29. juni landede Shenzhou 9 kl. 4:05 dansk tid i Siziwang i det Indre Mongoliet efter 13 dage i rummet

Kilder 

 

Begivenheder i 2012
Shenzhou-programmet
Folkelig Ortodoks Samling

Folkelig ortodoks samling (græsk: Laikos Orthodoxos Synagermos, LA.O.S) er et politisk parti i Grækenland. 

Partiet er nationalkonservativt, populistisk og EU-kritisk.
LA.O.S blev stiftet i år 2000 af den kontroversielle journalist Georgios Karatzaferis, der var blevet ekskluderet af Nyt demokrati.

Parlamentsvalgene i 2012
Ved valget til det græske parlament den 6. maj 2012 fik partiet 2,90 procent af stemmerne. Dermed kom partiet under spærregrænsen på tre procent, og det mistede alle sine 15 pladser i parlamentet. 

Ved valget i juni 2012 fik partiet 97.099 stemmer. Dette svarer til 1,58 procent, og det var ikke nok til, at partiet kunne vende tilbage til parlamentet.

Tidligere parlamentsvalg
Ved valget til parlamentet i 2004 fik partiet 10 mandater. Dette voksede til 15 mandater ved valget i 2009.

Kortvarigt i regering
I november 2011 besluttede LA.O.S at støtte teknokratregeringen under Loukas Papademos. Denne regering var præget af ministre fra de to store partier (PASOK og Nyt demokrati). Allerede i februar 2012 trak LA.O.S sin støtte tilbage. 

Imidlertid blev  partiets eneste kabinetsminister Makis Voridis siddende. Han var minister for infrastruktur, transport og netværk. Få dage senere meldte Makis Voridis sig ind i Nyt demokrati. Den 17. februar 2012 overlod han sin plads i parlamentet til suppleanten fra LA.O.S.

Andre valg
Ved de regionale valg i 2010 fik partiet 89 mandater i rådene for de græske  periferier. Desuden blev partiet repræsenteret i en række kommunalbestyrelser. 

Ved valget til Europa-Parlamentet i 2004 fik partiet 4,12 procent af stemmerne. Dette gav et mandat. Ved valget i 2009 voksede procenten til 7,15, og partiet fik to mandater.

Kilder 
Artiklen bygger helt eller delvist på Svensk Wikipedia.

Politiske partier i Grækenland
Etableret i 2000
Nationalkonservative partier
Villelongue-de-la-Salanque

Villelongue-de-la-Salanque (på Catalansk: Vilallonga de la Salanca) er en by og kommune i departementet Pyrénées-Orientales i Sydfrankrig.

Geografi 
Villelongue ligger 9 km nordvest for Perpignan og kun 3 km fra Middelhavet. Nærmeste byer er mod nord Torreilles (4 km), Mod øst Sainte-Marie-la-Mer (3 km) og mod vest Bompas (5 km).

Demografi

Udvikling i folketal

Kilder

Eksterne henvisninger 

 Les Pyrénées Catalanes

Byer i Pyrénées-Orientales
Parlamentsvalget i Grækenland maj 2012

Grækenlands første parlamentsvalg i 2012 blev afholdt 6. maj 2012. 

Da det ikke var muligt at danne en parlamentarisk regering efter valget, blev der udskrevet et nyt parlamentsvalg, der fandt sted den 17. juni 2012.

Valgresultater i maj 2012 
Valgresultaterne fra valget i 2009 står i parentes. 

 Nyt demokrati: 18,85 procent, 108 mandater (2009: 91 mandater), valgforbund med Demokratiske Alliance i juni 2012. 
 SYRIZA: 16,78 procent, 52 mandater (2009: 13 mandater)
 PASOK: 13,18 procent, 41 mandater (2009: 160 mandater)
 Uafhængige grækere: 10,60 procent, 33 mandater, (stiftet i 2012)
 Grækenlands Kommunistiske Parti: 8,48 procent, 26 mandater (2009: 21 mandater)
 Gyldent Daggry: 6,97 procent, 21 mandater (2009: 0,29 procent, 0 mandater)
 Demokratiske venstre: 6,11 procent, 19 mandater (stiftet i 2010)
 Oikologoi Prasinoi: 2,93 procent, 0 mandater (2009: 2,53 procent, 0 mandater) 
 Folkelig Ortodoks Samling: 2,90 procent, 0 mandater (2009: 15 mandater)
 Demokratiske Alliance: 2,55 procent, 0 mandater (stiftet i 2010), valgforbund med Nyt demokrati i juni 2012.
 Genskab Grækenland: 2,15 procent, 0 mandater, (stiftet i 2012), valgforbund med Drasi og Liberal Alliance i juni 2012. 
 Valgforbundet Drasi og Liberal Alliance: 1,80 procent, 0 mandater (Drasi stiftet 2009, Liberal Alliance stiftet 2007, men deltog ikke i valget i 2009), valgforbund med Genskab Grækenland i juni 2012.

Politiske valg i Grækenland
Grækenland maj 2012
Claira

Claira (på Catalansk: Clairà) er en by og kommune i departementet Pyrénées-Orientales i Sydfrankrig.

Geografi 
Claira ligger 10 km nordvest for Perpignan. Nærmeste byer er mod nord Saint-Hippolyte (4 km), mod nordøst Saint-Laurent-de-la-Salanque (4 km), mod øst Torreilles (5 km) og mod syd Bompas (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes

Byer i Pyrénées-Orientales
Parlamentsvalget i Grækenland juni 2012

Grækenlands andet parlamentsvalg i 2012 blev afholdt den 17. juni 2012.

Valget blev udskrevet, fordi det ikke var muligt at danne en parlamentarisk regering efter årets årets første valg, der fandt sted den 6. maj 2012.

Regering
Få dage efter valget blev Antonis Samaras udnævnt til statsminister i Regeringen Antonis Samaras, der består af Nyt Demokrati (statsministerens parti), PASOK og Demokratiske venstre. Antonis Samaras blev indsat i embedet som statsmister, da han aflagde ed på forfatningen den 20. juli 2012.

Valget i juni 2012

Partier i parlamentet efter valget i juni
 Nyt Demokrati: 1.825.609 stemmer, 29,66 procent, 129 mandater.  
 SYRIZA: 1.655.053 stemmer, 26,89 procent, 71 mandater.  
 PASOK: 755.832 stemmer, 12,28 procent, 33 mandater.
 ANEL: 462.456 stemmer, 7,51 procent, 20 mandater. 
 XA: 425.980 stemmer, 6,92 procent, 18 mandater.
 DIMAR: 385.079 stemmer, 6,25 procent, 17 mandater.
 KKE: 277.179 stemmer, 4,50 procent, 12 mandater.

Partier med mere end 50.000 stemmer
 Genskabelse (DX–DRASI–FS): 98.063 stemmer, 1,59 procent, 0 mandater.
 LAOS: 97.099 stemmer, 1,58 procent, 0 mandater. (15 medlemmer af parlamentet 2009-2012, 89 medlemmer af regionsrådene 2010-2015, to medlemmer af Europa-Parlamentet 2009-2014.)
 OP: 54.421 stemmer, 0,88 procent, 0 mandater. (11 medlemmer af regionsrådene 2010-2015, et medlem af Europa-Parlamentet 2009-2014.)

Valgresultater i maj 2012 

De største partier ved valget i maj 2012:
 Nyt Demokrati: 18,85 procent, 108 mandater (i valgforbund med Demokratiske Alliance i juni 2012).
 SYRIZA: 16,78 procent, 52 mandater.
 PASOK: 13,18 procent, 41 mandater. 
 Uafhængige grækere: 10,60 procent, 33 mandater.
 Grækenlands Kommunistiske Parti: 8,48 procent, 26 mandater.
 Gyldent Daggry: 6,97 procent, 21 mandater.
 Demokratiske venstre: 6,11 procent, 19 mandater.
 Oikologoi Prasinoi: 2,93 procent, 0 mandater. 
 Folkelig Ortodoks Samling: 2,90 procent, 0 mandater.
 Demokratiske Alliance: 2,55 procent, 0 mandater, valgforbund med Nyt Demokrati i juni 2012.
 Genskab Grækenland: 2,15 procent, 0 mandater, valgforbund med Drasi og Liberal Alliance i juni 2012. 
 Valgforbundet Drasi og Liberal Alliance: 1,80 procent, 0 mandater, valgforbund med Genskab Grækenland i juni 2012.

Politiske valg i Grækenland
Grækenland juni 2012
Taça de Portugal

Taça de Portugal er en årlig fodbold cupturnering arrangeret af Portugals fodboldforbund (Federação Portuguesa de Futebol). Samtlige klubber i Primeira Liga, Liga de Honra, II Divisão og III Divisão i Portugal er fødte deltagere. Mestrene fra de 22 regionale ligaer deltager også, og indtræder alle i turneringens første runde. 

Den blev første gang spillet i 1938, og er blevet afviklet uafbrudt siden, med undtagelse af årene 1946/47 og 1948/49. S.L. Benfica har til og med 2012 vundet turneringen 24 gange og tabt finalen 9 gange. FC Porto og Sporting CP følger efter med henholdsvis 16 og 15 vundne titler.

Sæsoner og vindere

Eksterne henvisninger 
 Turneringens officielle hjemmeside  

Fodbold i Portugal
Nationale pokalturneringer i fodbold
Etableret i 1938
Brendan Behan

Brendan Francis Behan (9. februar 1923 – 29. marts 1964) var en irsk poet, forfatter, dramatiker og sangskriver.

Han blev født i Dublin i 1923. Hans familie var anti-britisk på begge sider og han blev allerede som barn medlem af det oprindelige IRA's ungdomsorganisation Fianna Éireann. Senere blev han frivillig i IRA.

Han var irsk republikaner og politisk aktiv genne hele sit liv. I 1939 blev han anholdt for at være i besiddel af sprængstoffer i Storbritannien, og han fik en dom på tre år i Borstal.

Hans første skuespil, The Quare Fellow blev produceret i 1954 i Dublin. Det blev vel modtaget.
I 1958 var der premiere på hans andet stykke An Giall, der var skrevet på irsk. Senere oversatte han det til engelsk, hvor det fik international succes.

Hans selvbiografi Borstal Boy fra 1958 blev en international bestseller.

I det tidlige 1960'ere fik han diabetes. Han døde på Meath Hospital i Dublin i 1964 efter at være kollapset på en pub.

Han havde en bror Dominic Behan, var også forfatter og sangskriver. Dominic skrev hans nok mest berømte sange "The Auld Triangle" til Brendans stykke The Quare Fellow.

Værker

Skuespil 
 1954 The Quare Fellow
 1958 An Ghiall, The Hostage
 Behan skrev det først på irsk og oversatte derefter stykket til engelsk
 1972 Richard's Cork Leg

Bøger 
 1958 Borstal Boy
 1962 Brendan Behan's Island
 1963 Hold Your Hour and Have Another
 1964 Brendan Behan's New York
 1965 Confessions of an Irish Rebel
 1966 The Scarperer
 1981 After The Wake: Twenty-One Prose Works Including Previously Unpublished Material (posthumt)

Sange 
 1985 Brendan Behan Sings Irish Folksongs and Ballads
 "The Auld Triangle" – optræder på Bert Jensch album The Black Swan fra 2006
 "The Captain and the Kings"

Referencer 

Romanforfattere fra Irland
Personer fra Dublin
Digtere fra Irland
Dramatikere fra Irland
Sangskrivere fra Irland
IC4's leveringsoversigt

IC4's leveringsoversigt er en oversigt over, hvornår DSB's 82 IC4-togsæt er leveret og indsat i passagererdrift.

DSB bestilte i december 2000 83 togsæt til levering i 2003-2006, men som følge af omfattende leveringsvanskeligheder overdroges 82 af togsættene først til DSB i 2007-2013. Ifølge Prose-rapporten havde ca. 52 togsæt kørt i løbet af 2014.

Primo 2015 var 77 af togsættene godkendt til passagerkørsel, og 5 togsæt afventede ombygning. Ultimo 2015 var 37 af de 77 togsæt til rådighed for driften. Af disse indgik 30 i køreplansdriften.

Antal togsæt leveret pr. år

Forklaringsnøgle 

NT++-leverancen (National Traffic) er betegnelsen for de 14 første individuelt opbyggede togsæt i den foreløbige version, der leveredes som følge af forliget i maj 2009 mellem AnsaldoBreda og DSB og var de første togsæt, der skulle kunne indgå i landsdelstrafikken. Togsættene leveredes til DSB ad to omgange: Først som NT++-togsæt indtil 2009 og siden fra slutningen af 2011 som ombyggede togsæt, der teknisk er på niveau med MPTO-togsættene. NT++-togsættene tæller kun med i den samlede leverance, efter at de ombyggedes og på ny leveredes til DSB, jf. opgørelsen i DSB's statusrapporter til Folketingets Transportudvalg om IC4- og IC2-leverancerne.

MPTO-leverancen Pakke 1-konfiguration (Modified Preliminary Take Over) er betegnelsen for de togsæt i den endelige og DSB-opgraderede version, som er typegodkendt til sammenkoblet kørsel. Referencetogsættet MG 5622 og de efterfølgende togsæt fra serieleverancen betegnes MPTO.

Den samlede leverance omfatter de togsæt, som er leveret til DSB som a) MPTO-togsæt og som b) NT++-togsæt ombygget til MPTO-standard.

Leveringsdatoen er ikke nødvendigvis sammenfaldende med den formelle overtagelse til DSB, der kan ligge efter leveringen.

Der findes ingen offentligt tilgængelig oversigt, der viser, hvornår de enkelte togsæt for første gang sattes i drift med passagerer. Indsat i drift-kolonnen er derfor alene baseret på stikprøvevise observationer, oplysninger fra jernbanefora og presseklip. De enkelte togsæt kan derfor have været i drift tidligere end det angivne tidspunkt. Det er dog ret sikkert, at togsæt 04-08 var i kommerciel drift for første gang i 2007. Ligeledes er det ret sikkert, at togsæt 11-15 var i drift for første gang i 2008 og togsæt 21 og 22 i 2010.

Togsæt markerede med orange er enten hensatte eller afskrevne togsæt. Togsæt 09 er strandet i Libyen og er derfor ikke leveret til DSB. DSB er kompenseret for det manglende togsæt. NT-togsættene 06, 07, 12, 13 og 14 blev hensat i 2014, og i 2016 afskrev DSB dem. De fem togsæt blev endeligt skrottet i 2017.

Listen opdateres løbende, er ikke udtømmende og endnu ikke komplet.

IC4-togsæt - Levering og idriftsættelse

Se også 
 IC4-sagen
 IC4's tidslinje 2009-
 IC4's tidslinje 1998-2008
 IC2's leveringsoversigt
 IC2's tidslinje

Fodnoter

Referencer 

Lister relateret til Danmark
Leveringsoversigt
Goathland

Goathland er en lille landsby med ca. 400 indbyggere, beliggende i Yorkshire i England. Byen ligger i North York Moors-nationalparken nær ved Whitby. Byen er omgivet af skøn og smuk natur og har sin egen jernbanestation på den dampdrevne jernbanestrækning North Yorkshire Moors Railway.

Goathland på film 
Goathland har rødder helt tilbage til vikingetiden, men er nutildags bedst kendt for at lægge omgivelser til filmens og TV's verden. Der har ikke fundet nogen nævneværdige forandringer sted i byens udseende gennem de seneste mange år, hvilket har gjort byen til de perfekte kulisser for filmoptagelser, der rækker nogle årtier tilbage i tiden.

Heartbeat 
Serien "Heartbeat", som i Danmark er kendt som Små og store synder, foregår meget af tiden i den lille by Aidensfield. Denne by er fiktiv og opfundet til serien, men det er i Goathland, at optagelserne har fundet sted. Aidensfields landhandel, hotellet, jernbanestationen, autoværkstedet og så videre kan altsammen ses i virkelighedens verden i Goathland.

Selv skiltene på huse og butikker ses flere steder med navnet Aidensfield på, og den karakteristiske politibil (Ford Anglia med den specielle skrånende bagrude) holder parkeret i byen.

Harry Potter 
I Harry Potter-filmene ligger stationen Hogsmeade Station tæt på kostskolen Hogwarts. Det er her Hogwartsekspressen kører til og fra når eleverne skal starte på skoleåret.

I filmene bliver Goathland jernbanestation brugt som Hogsmeade Station. Den blev bygget tilbage i 1865 og er stort set ikke ændret siden da.

Referencer

Henvisninger 

Yorkshire
Byer i England
Europamesterskabet i fodbold 2012 - Finalen

Finalen om Europamesterskabet i fodbold 2012 var den 14. finale siden turneringens etablering i 1960. Den blev spillet den 1. juli 2012 på det Olympiske Stadion i Ukraines hovedstad Kyiv, og skulle finde vinderen af Europamesterskabet i fodbold 2012. De deltagende hold var de forsvarende mestre fra , og så . Spanien vandt kampen med 4-0.

Det var første gang at et landshold har mulighed for at genvinde Europamesterskabet, og ligeledes første gang et hold kunne vinde tre mesterskaber i træk, efter at Spaninen vandt EM i 2008 og VM i 2010.

Kampen blev ledet af den portugisiske dommer Pedro Proença, hvilket var hans fjerde kamp i turneringen.

Vejen til finalen

Kampen

Detaljer

Eksterne henvisninger

Referencer 

Finalen
2012 - Finalen
Spaniens fodboldlandshold
Italiens fodboldlandshold
Sport i Kyiv
Marcel Rochas

Marcel Rochas (født 24. februar 1902 i Paris, død 14. marts 1955 i Paris) var en fransk modedesigner.

I 1925, oprettede han firmaet Rochas, som står for salget af hans designs.

Marcel Rochas har været en indflydelsesrig designer i det 20. århundrede, hvor hans designs blev vist i de store modeblade og båret af tidens kendte kvinder.

Efter hans død i 1955 kørte huset videre med mange forskellige designere, indtil det tyske hår produkt og kosmetik firma Wella overtog huset i 1987. I dag er firmaet ejet af Procter & Gamble.

Eksterne henvisninger 
 
 
 

Modeskabere fra Frankrig
Personer fra Paris
Parker og cykl-terminal

Parkér og cykel terminal et anlæg hvor pendlere kan parkere deres bil og tage en cykel og køre på den resten af vejen til arbejde, og omvendt den anden vej. Det første anlæg af den slags er lavet ved motorvejskrydset i Lystrup. Anlægget her er en del af en cykelhandlingsplan for Aarhus, der vil forbedre forholdene for cyklister og dermed afhjælpe den tiltagende biltrafik i byen. I forbindelse med anlægget er tilkoblet supercykelstier til Aarhus midtby.

Kilde 
 Cykelhandlingsplan Aarhus

Parkering
Cykling
Transportinfrastruktur
Demokratiske Alliance (Grækenland)

Den demokratiske alliance (græsk: Δημοκρατική Συμμαχία, ΔΗ.ΣΥ., Dimokratiki Symmachia eller DISY) er et liberalt midterparti i Grækenland. 

DISY blev stiftet den 21. november 2010 af Dora Bakoyannis, der tidligere blandt andet har været udenrigsminister i Grækenland.  Hun forlod det liberalkonservative Nyt demokrati på grund af uenighed om de nødlån, som EU og IMF havde bevilget til Grækenland. Partiets første kongres fandt sted i slutningen af maj 2011.

Parlamentsvalgene i 2012
I april 2012 havde DISY fire medlemmer fra parlamentet, mens partiet havde syv medlemmer i rådene for de græske  periferier.

Ved valget til det græske parlament den 6. maj 2012 fik partiet 2,55 procent af stemmerne. Dermed nåede partiet ikke over spærregrænsen på tre procent, og mistede sine fire pladser i parlamentet.

Den 21. maj 2012 meddelte DISY, at partiet ville opstille i valgforbund med Nyt demokrati ved valget i juni 2012.

International placering
Partiet tilhører European Liberal Democrat and Reform Party (ELDR). I slutningen af maj 2011 skiftede DISYs eneste europaparlamentariker (som blev indvalgt på Nyt demokratis mandat) fra Europæisk Folkeparti til Alliancen af liberale og demokrater for Europa (ALDE).

Kilder 
Artiklen bygger helt eller delvist på Norsk Wikipedia.

Fodnoter

Eksterne links 
 Officielt websted  (græsk)
 
Politiske partier i Grækenland
Etableret i 2010
Liberale partier